Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5687

b) ha a várt összeköttetés egy légijárművel a várható időszakon belül nem jön létre, és ezért rádióhiba előfordulására gyanakszanak. Megjegyzés. - Az adott időtartamot az illetékes ATS Hatóság írhatja elő. 5.2.2.7.2.3 Ajánlás. - Ha az 5.2.2.7.2.1 pontban leírt kísérletek sikertelenek maradnak, a légiforgalmi állomás a légijárműnek címzett közleményeket - a légiforgalmi irányítói engedélyeket tartalmazó közlemények kivételével - vak-adással kell, hogy leadja azo(ko)n a frekvenciá(ko)n, amelye(ke)n a légijármű feltételezhetően figyel. 5.2.2.7.2.4 Vak-adással a légijárművek számára nem szabad légiforgalmi irányítói engedélyeket továbbítani, kivéve azt az esetet, ha a közlemény feladója ezt határozottan kéri. 5.2.2.7.3 A rádióhiba bejelentése. A levegő-föld irányítói rádióállomás a lehető leghamarabb értesítse a levegő-föld összeköttetés bármely hibájáról az érintett légiforgalmi szolgálati egységeket és a légijárművek járatóit. 5.2.3 A HF közlemények kezelése 5.2.3.1 Általános előírások 5.2.3.1.1 PANS. - Hálózati üzemelés esetén a légijármű-állomásnak - ha az össszeköttetés körülményei megengedik - a közleményeit lehetőleg a hálózat azon állomásainak kell leadnia, amelyektől azokat a lehető legkönnyebben, leggyorsabban lehet továbbítani a végső rendeltetési helyeikre. A légijárműveknek különösen a légiforgalmi szolgálatok által megkívánt jelentéseket kell annak a hálózati állomásnak leadniuk, amely azt a repülés-tájékoztató központot, vagy körzeti irányító központot szolgálja ki, amelynek területén belül a légijármű éppen repül. Fordított esetben, a repülésben lévő légijárműveknek szánt közleményeket - amikor csak lehetséges - a légijárművekhez közvetlenül arról a hálózati állomásról kell továbbítani, amelyik a közlemény feladójának helyét szolgálja ki. Megjegyzés. - Egy légijárműnek kivételesen szüksége lehet arra, hogy olyan légiforgalmi állomással vegye fel az összeköttetést, amely a repülés adott útvonal-szakaszán belül illetékes hálózaton kívül esik. Amikor a figyelést az illetékes ATS Hatóság előírja, ez megengedhető a légijárművek számára, amennyiben ezt meg lehet tenni anélkül, hogy a légijármű megszakítaná a figyelést azon az összeköttetési hálózaton, amely a repülés adott útvonal-szakaszán illetékes, és feltéve, hogy ezzel nem okoznak zavaró kölcsönhatást más légiforgalmi állomások működésében. 5.2.3.1.2 PANS. - Egy bizonyos légijárműtől valamely hálózati állomásnak szóló közleményeket - amennyiben lehetséges - a hálózat többi olyan állomásának is vennie és nyugtáznia kell, amelyek olyan helyeket szolgálnak ki, ahol az adott információra szintén szükség van.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes